Diari Oficial de la Generalitat Valenciana


Sumari del DOGV 2321, del 29-07-1994 (1994/832116)

ORDRE de 10 de juny de 1994, de la Conselleria d'Educació i Ciència, per la qual es dicta una resolució sobre les sol.licituds de prorroga dels concerts educatius vigents fins al 31 d'agost de 1994.
------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/06/10/(5)/dof/vci/html**

### Dades del document

Número de DOGV
:   2321

Data del DOGV
:   29-07-1994

Secció del DOGV
:   DISPOSICIONS GENERALS

Número del document
:   1994/832116


Data del document
:   10-06-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 10 de juny de 1994, de la Conselleria d'Educació i Ciència, per la qual es dicta una resolució sobre les sol·licituds de pròrroga dels concerts educatius vigents fins al 31 d'agost de 1994. [94/5106]  
Vistos els expedients incoats a instància dels titulars dels centres docents privats concertats que han sol·licitat la pròrroga dels concerts educatius de vigència anual, segons l'Ordre de la Conselleria de Cultura, Educació i Ciència de 29 de desembre de 1992 (DOGV de 8 de gener de 1993).  
Vistes les consignacions pressupostàries existents en les línies de subvenció previstes en els pressupostos vigents de la Generalitat Valenciana, per al finançament, amb fons públics, de l'ensenyament realitzat en centres docents privats acollits al règim de concerts educatius.   
Vist que les direccions territorials d'Educació corresponents han tramitat els expedients.   
Vist que la Inspecció Educativa i els directors territorials d'Educació han emés els informes preceptius i que la Direcció General de Centres Docents ha elevat, després de l'audiència prèvia a la persona interessada, si s'escau, la corresponent proposta.   
Vistos la Llei Orgànica Reguladora del Dret a l'Educació, el Reglament de Normes Bàsiques sobre Concerts Educatius, modificat pel Reial Decret 139/1989, de 10 de febrer, i l'Ordre de la Conselleria de Cultura, Educació i Ciència de 29 de desembre de 1992.   
Fent ús de les atribucions que em confereix l'article 35 de la Llei de Govern Valencià,   
   
ORDENE:  
Primer   
Aprovar la pròrroga, per un any, dels concerts educatius del nivell d'Educació Primària/Educació General Bàsica vigents fins al 31 d'agost d'enguany, subscrits pels centres docents privats amb classificació provisional o condicionada assenyalats en l'annex I.A, pel fet que atenen, en els termes i amb el nombre d'unitats especificats en aquest annex, necessitats d'escolarització que no poden ser satisfetes d'una altra manera. I això, d'acord amb el que estableix la disposició addicional primera, 2, del Reglament de Normes Bàsiques sobre Concerts Educatius, en la redacció que en fa el Reial Decret 139/1989, de 10 de febrer.   
En el supòsit que es prorrogue el concert educatiu per un nombre menor d'unitats que el sol·licitat per la titularitat del centre, caldrà indicar-ne la causa.   
Així mateix, l'annex I.B conté la resolució relativa a cadascun dels centres el titular dels quals haja sol·licitat l'extinció progressiva de l'autorització, o la modificació d'aquesta, i fixa els termes en què aquesta ha de produir-se, d'acord amb el que estableix el Reial Decret 986/1991, de 14 de juny, modificat parcialment pel Reial Decret 535/1993, de 12 d'abril, pel qual s'aprova el calendari d'aplicació de la nova ordenació del sistema educatiu.   
Segon   
D'acord amb el que preveu l'apartat vuité de l'Ordre de 29 de desembre de 1992, de la Conselleria de Cultura, Educació i Ciència, els concerts la pròrroga dels quals queda aprovada per aquesta disposició per al curs escolar 1994/1995 podran ser renovats fins al curs acadèmic 1996/1997, encara que durant el temps de pròrroga els centres obtingueren la classificació definitiva o continuaren complint els requisits establerts en el Reglament de Normes Bàsiques sobre Concerts Educatius.   
Tercer   
La pròrroga dels concerts educatius s'aprova sense perjudici de la resolució que, d'acord amb el que estableix l'article 54 del Reial Decret 2377/1985, de 18 de desembre, puga afectar els expedients administratius incoats o que s'inicien durant el període de vigència d'aquest, a fi de determinar el possible incompliment de les obligacions derivades dels concerts educatius.   
Quart   
Denegar la pròrroga dels concerts educatius del nivell d'Educació Primària/Educació General Bàsica als centres docents concertats indicats en l'annex II, pel fet que hi ha suficient oferta escolar en centres finançats amb fons públics i, conseqüentment, ja no hi persisteixen les necessitats d'escolarització que van motivar la pròrroga del concert vigent, d'acord amb el que estableixen l'article 43 i la disposició addicional primera, 2, del Reglament de Normes Bàsiques sobre Concerts Educatius, segons la redacció que en fa el Reial Decret 139/1989, de 10 de febrer.   
De conformitat amb el que preveu l'article 47 a) de l'esmentat reglament, els concerts educatius de vigència anual la pròrroga dels quals no haja sigut sol·licitada o haja sigut denegada s'extingiran automàticament el 31 d'agost de 1994.  
Cinqué   
La pròrroga dels concerts educatius acordada per aquesta ordre s'haurà de formalitzar en el corresponent document administratiu, d'acord amb els models aprovats per l'Ordre de Conselleria de Cultura, Educació i Ciència, de 4 de juny de 1993, en els 15 dies següents a la publicació d'aquesta ordre en les dependències de la direcció territorial corresponent. A aquest efecte, els directors territorials d'Educació hauran de notificar a les persones interessades el dia i l'hora en què hagen de subscriure el document administratiu de formalització de la pròrroga del concert educatiu, que haurà de ser firmat pel director territorial d'Educació corresponent i el titular del centre docent privat o persona que n'exercesca la representació legal.   
Si el titular del centre docent, sense causa justificada, no subscriu el document administratiu el dia notificat, hi perdrà el dret.   
DISPOSICIÓ ADDICIONAL   
Aquesta ordre, per la qual es dicta la resolució referida a les sol·licituds de pròrroga dels concerts educatius, caldrà que siga inscrita en el Registre de Centres Docents de la Comunitat Valenciana.   
Contra aquesta ordre, que posa fi a la via administrativa segons el que estableix l'article 109.c) de la Llei 30/1992, podrà interposar-s'hi un recurs contenciós administratiu, desprès de comunicar-ho al conseller d'Educació i Ciència, tal com ho exigeix l'article 110.3 de la Llei 30/1992. La interposició del recurs contenciós administratiu caldrà fer-la davant del Tribunal Superior de Justícia de la Comunitat Valenciana, en el termini de dos mesos comptadors a partir de la publicació d'aquesta ordre en el Diari Oficial de la Generalitat Valenciana.   
València, 10 de juny de 1994.- El conseller d'Educació i Ciència: Joan Romero i González.   
ANNEX I.A   
 Direcció Territorial d'Alacant  
Codi Centre Localitat Uni Obs  
55667972 Q. Ramos Carratalà Alacant 8   
09658116 R.merc.san Antonio Alacant 2 (1)(3)  
73009227 San José Carolinas Alacant 8   
07168744 San Juan Bautista Alacant 14   
88409847 Vistaher. de la Cruz Alacant 3 (3)  
31358208 San José Benidorm 8   
85901326 Lloret Elda 7 (1)  
82795904 Academia Mercantil Elx 1  
44598288 Ntra. Sra. Carmen Guarda.segura 4 (1)(3)  
84577203 Santo Domingo Savio Petrer 8  
 Direcció Territorial de Castelló   
Codi Centre Localitat Uni Obs  
16384721 Izquierdo EGB Castelló 18 (1)  
93325599 Fundacion Flors Vila-real 8  
71463900 Obispo Pont Vila-real 12  
79943515 Liceo Quijote Vinaròs 5  
 Direcció Territorial de València  
Codi Centre Localitat Uni Obs  
26501580 Ana Sanchis Alzira 3  
92238646 Cervantes Canals 8  
92465811 Cervantes Mislata 2  
95362986 Luis Vives Paterna 5 (1)(3)  
86561810 Solvam Quart de Poblet 5  
71191560 Sagrada Familia Silla 10  
61290431 Silla Silla 6 (2)  
83065186 San Miguel Arcángel Simat Valldigna 2 (1)(3)  
74027865 San Vicente Ferrer T. Blanques 5  
20047131 D. P. Montortal València 6 (2)  
54571041 Canela València 8  
44048102 Luis de Santángel València 8  
39210944 Ramiro de Maeztu València 11 (2)  
48369168 Villagrasa Ballester València 7  
12827885 Villa Güelmi València 4 (2)  
14197262 Chirivella Xirivella 3 (3)  
   
NOTA: Els números entre parèntesis que figuren en l'apartat d'observacions indiquen la causa per la qual s'acorda la pròrroga, per un any, del concert d'un nombre d'unitats inferior al sol·licitat, d'acord amb el que estableix l'article 44 del Reial Decret 2377/1985, de 18 de desembre. Aquests són els següents:   
(1) La matrícula del centre en els primers cursos i la relació alumne/professor noms justifica la pròrroga del concert per a les unitats indicades (article 16 del Reial Decret 2377/1985, de 18 de desembre, i clàusula 16 del document administratiu de formalització del concert educatiu).   
(2) D'acord amb les condicions establertes en l'aprovació del cessament progressiu de l'autorització del centre, per l'Ordre de 14 d'abril de 1993, de la Conselleria de Cultura, Educació i Ciència (correcció d'errades en el DOGV d'11 d'octubre de 1993).   
(3) No escau la creació de noves unitats en substitució de les de 8é. d'EGB, que s'extingeixen, ja que con que els centres no tenen la classificació o l'autorització definitiva deixaran de tenir la condició de centres autoritzats en acabar el curs 1994/1995, d'acord amb el que estableixen la disposició transitòria primera de la LOGSE i l'article 52 del Reial Decret 986/1991 de 14 de juny.   
ANNEX I.B   
 Direcció Territorial d'Alacant   
Codi Centre Localitat   
44938789 Lloret Elda   
S'aprova l'extinció progressiva de l'autorització en els següents termes:   
a) El centre no podrà tenir matriculats alumnes en 1r. d'Educació primària en el curs escolar 1994/1995.   
b) En la resta de cursos que continuen funcionant durant aquest any o els següents, no podrà admetre més alumnes dels matriculats en el centre el curs anterior, si bé sí que hi podrà admetre alumnes de nou ingrés si hi ha vacants en els esmentats cursos.   
c) El centre deixarà de tenir en funcionament les unitats corresponents als cursos 7é. i 8é. d'Educació General Bàsica, quan s'hi implanten els cursos equivalents de l'Educació Secundària Obligatòria.   
d) Cessar definitivament les seues activitats en acabar el curs escolar 1999/2000.   
e) Perquè aquesta extinció progressiva tinga efecte, el centre haurà de sol·licitar les successives pròrrogues anuals del concert amb reducció progressiva del nombre d'unitats i no incloure, en la sol·licitud, aquelles unitats que escolaritzen menys de tretze alumnes i puguen ser objecte d'agrupament amb una altra o altres unitats.   
Codi Centre Localitat   
66097269 Ntra. Sra. del Carmen Guardamar del Segura  
S'aprova l'extinció progressiva de l'autorització, en els següents termes:   
a) El centre no podrà tenir matriculats alumnes en 1r. 2n. 3r. i 4t. d'Educació Primària en el curs escolar 1994/1995.   
b) En la resta de cursos que continuen funcionant durant aquest any o els següents no podrà admetre més alumnes dels matriculats en el centre el curs anterior, si bé sí que hi podrà admetre alumnes de nou ingrés si hi ha vacants en els esmentats cursos.   
c) El centre deixarà de tenir en funcionament les unitats corresponents als cursos 7é. i 8é. d'Educació General Bàsica, quan s'hi implanten els cursos equivalents de l'Educació Secundària Obligatòria.   
d) Cessar definitivament les seues activitats en acabar el curs escolar 1997/1998.   
e) Perquè aquesta extinció progressiva tinga efecte, el centre haurà de sol·licitar les successives pròrrogues anuals del concert amb reducció progressiva del nombre d'unitats i no incloure, en la sol·licitud, aquelles unitats que escolaritzen menys de 13 alumnes i puguen ser objecte d'agrupament amb una altra o altres unitats.   
 Direcció Territorial de València   
Codi Centr Localitat  
70522027 Luis Vives Paterna   
S'aprova l'extinció progressiva de l'autorització, en els següents termes:   
a) El centre no podrà tenir matriculats alumnes en 1r. d'Educació Primària en el curs escolar 1994/1995.   
b) En la resta de cursos que continuen funcionant durant aquest any o els següents no podrà admetre més alumnes dels matriculats en el centre el curs anterior, si bé sí que hi podrà admetre alumnes de nou ingrés si hi ha vacants en els esmentats cursos.   
c) El centre deixarà de tenir en funcionament les unitats corresponents als cursos 7é. i 8é. d'Educació General Bàsica, quan s'hi implanten els cursos equivalents de l'Educació Secundària Obligatòria.   
d) Cessar definitivament les seues activitats en acabar el curs escolar 1998/1999.   
e) Perquè aquesta extinció progressiva tinga efecte, el centre haurà de sol·licitar les successives pròrrogues anuals del concert amb reducció progressiva del nombre d'unitats i no haurà d'incloure en la sol·licitud aquelles unitats que escolaritzen menys de 13 alumnes i puguen ser objecte d'agrupament amb una altra o altres unitats.   
Codi Centre Localitat   
35334945 Canela València   
S'aprova la modificació del pla de l'extinció progressiva de l'autorització, autoritzat aquest per Ordre de 25 de juny de 1993 de la Conselleria de Cultura, Educació i Ciència, en els següents termes:   
a) El centre no podrà tenir matriculats alumnes en 1r. d'Educació primària en el curs escolar 1995/1996.   
b) En la resta de cursos que continuen funcionant durant aquest any o els següents, no podrà admetre més alumnes dels matriculats en el centre el curs anterior, si bé sí que hi podrà admetre alumnes de nou ingrés si hi ha vacants en els esmentats cursos.   
c) El centre deixarà de tenir en funcionament les unitats corresponents als cursos 7é. i 8é. d'Educació General Bàsica, quan s'hi implanten els cursos equivalents de l'Educació Secundària Obligatòria.   
d) Cessar definitivament les seues activitats en acabar el curs escolar 1999/2000.   
e) Perquè aquesta extinció progressiva tinga efecte, el centre haurà de sol·licitar les successives pròrrogues anuals del concert amb reducció progressiva del nombre d'unitats i no haurà d'incloure en la sol·licitud aquelles unitats que escolaritzen menys de 13 alumnes i puguen ser objecte d'agrupament amb una altra o altres unitats.   
   
ANNEX II   
 Direcció Territorial d'Alacant   
Codi Centre Localitat   
12073240 Academia Vera Elda   
NOTA: Els números entre parèntesis que figuren en l'apartat d'observacions indiquen la causa per la qual s'acorda la denegació de la pròrroga del concert educatiu, d'acord amb el que estableix l'article 44 del Reial Decret 2377/1985, de 18 de desembre, que s'expressa a continuació:   
(1) Tot i que han variat les condicions existents respecte del moment en què va ser acordada la pròrroga de concert educatiu, el centre no atén necessitats d'escolarització, ja que la matrícula d'aquest queda coberta suficientment per l'oferta de llocs escolars finançats amb fons públics.


Còpia Permalink ELI